5de Staatspresident van Suid-Afrika
4 Junie 1979 – 4 September 1984
Pieter Willem Botha (uitvoerend)
Staatspresident van Suid-Afrika (waarnemend as president van die Senaat)
21 Augustus 1978 – 10 Oktober 1978
Nicolaas Johannes Diederichs‎
President van die Senaat
22 Januarie 1976 – 19 Junie 1979
2 Desember 1915
Robertson, Kaapprovinsie, Unie van Suid-Afrika
4 Januarie 2007 (op 91)
Dorothea Maria Brink (1940–2005; haar dood)
Marais Viljoen (2 Desember 1915, Robertson – 4 Januarie 2007, Pretoria) het tussen 4 Junie 1979 en 3 September 1984 as Suid-Afrika se laaste seremoniële (nie-uitvoerende) staatshoof gedien. Dié amp is met die grondwetwysiging van 1983 verander in een met uitvoerende magte. Hy is opgevolg deur P. W. Botha. Hy het voorheen waargeneem as staatspresident tussen 21 Augustus 1978 en 10 Oktober 1978, waarna B.J. Vorster tot die amp verkies is.
Viljoen is op 2 Desember 1915 op die plaas Takkap buite Robertson in die Wes-Kaap gebore as die jongste van die ses kinders van Gabriel Francois (Blits) Viljoen en Magdalena Debora (Lenie) de Villiers, en het aan die Hoërskool Jan van Riebeeck in Kaapstad skoolgegaan. Hy moes weens geldnood (sy vader is oorlede toe Viljoen vier maande oud was) sy skoolloopbaan kortknip, maar het later sy matriek buitemuurs voltooi.
Hy het by die Maitland-poskantoor as telegrafis begin werk en was later ’n vertaler by die Poskantoor se hoofkantoor in Pretoria. Op 1 Oktober 1937 het hy hom as verslaggewer aangesluit by Die Transvaler, wat toe onder die redakteurskap van dr. H.F. Verwoerd was.
Op 20 April 1940 is hy met Dorothea Maria (Marietjie) Brink, ’n musiekonderwyseres en boorling van Potchefstroom, getroud. Hulle het 'n dogter, Elna Meyers, gehad. Brink is op 10 Mei 2005 oorlede.
Viljoen was van 1958 Volksraadslid vir Alberton en het later onder meer gedien as adjunkminister van arbeid en mynwese (1958-1966), minister van arbeid en kleurlingsake (1966-1970), minister van arbeid en pos- en telekommunikasiewese (1970-1976), en ook as president van die Senaat (1976-1979). Hy was tussen Augustus en Oktober 1978 twee maande lank waarnemende staatspresident ná die afsterwe van Nicolaas Johannes Diederichs en voor John Vorster president geword het.
Viljoen is op 4 Januarie 2007 in Pretoria aan hartversaking oorlede.  Ingevolge regeringsbeleid is 'n staatsbegrafnis op Saterdag 13 Januarie gehou wat bestaan het uit 'n gedenkdiens in Pretoria en 'n teraardebestelling in in Bloemfontein wat volgens die familie se versoek beperk is in skaal. Adjunkpresident Phumzile Mlambo-Ngcuka het die begrafnisdiens namens President Thabo Mbeki bygewoon.
↑ 1,0 1,1 1,2 Mail & Guardian, Former state president Marais Viljoen passes away, Besoek op 1 April 2007
↑ Die Burger Marais Viljoen ‘het die lewe gevier’, Besoek op 1 April 2007
↑ SA Regering inligting, Funeral of former State President, Marais Viljoen, Besoek op 1 April 2007
Nicolaas Johannes Diederichs Staatspresident van Suid-Afrika (wnd.)
1978 Opgevolg deur:
John Vorster Staatspresident van Suid-Afrika
1979–1984 Opgevolg deur:
Pieter Willem Botha (uitvoerende Staatspresident)
Jan de Klerk President van die Senaat
1976–1979 Opgevolg deur:
1961-1994 seremonieel: Charles Robberts Swart | Jozua François Naudé (waarnemend) | Jacobus Johannes Fouché | Nicolaas Johannes Diederichs | Marais Viljoen (waarnemend) | John Vorster | Marais Viljoen | uitvoerend: Pieter Willem Botha | Frederik Willem de Klerk
1994– Nelson Mandela | Thabo Mbeki | Kgalema Motlanthe | Jacob Zuma
Presidente van die Senaat en NRP van Suid-Afrika
Buthelezi | Mapisa-Nqakula | Dlamini-Zuma | Pandor | Gigaba
Ontsluit van "https://af.wikipedia.org/w/index.php?title=Marais_Viljoen&oldid=1481790"
Die bladsy is laas op 20 Augustus 2016 om 06:31 bygewerk.